
	Naslovljeno :
HINA – Hrvatska izvještajna novinska agencija 
MUP REPUBLIKE HRVATSKE 
· Članstvu SKP-a
· Kabinetu ministra
· Upravama u sjedištu
· Ravnateljstvu policije
· Policijskim upravama 
· Policijskim postajama

	Poziv na broj: 

	Broj stranica: 3
	PRILOZI:


	PREDMET: 
Priopćenje Sindikata kriminalističke policije u vezi provedenog kriminalističkog istraživanja u PU osječko-baranjskoj povodom kaznenog djela ubojstva.



Poštovano članstvo i zainteresirana javnosti,

[bookmark: _Toc131513695]Sindikat kriminalističke policije u ime svojih članova izražava najdublju sućut obitelji i prijateljima pokojne Mihaele. Izgubljen je život na pragu mladosti. Stoga njezini najbliži moraju osjetiti svu podršku i napor nadležnih institucija u rasvjetljavanju ovog tragičnog događaja osobito kada je u njemu u negativnom kontekstu uključena hrvatska policija koja mora biti stup i zaštitnik svih njezinih građana. 
Svaka policijska organizacija u svome radu je opravdano izložena propitkivanju i sudu javnosti, medija, političkih i drugih zainteresiranih strana s obzirom na važnu ulogu u društvu, posebno onu u očuvanju reda i sigurnosti građana. U proteklom razdoblju hrvatska policija se osim poslova koji se odnose na sprečavanje i otkrivanje počinitelja kaznenih djela i prekršaja suočavala i s drugim izazovima kao što su elementarne nepogode, migrantska kriza i slično. Isto tako hrvatska policija prepoznata je kao lider u mnogim međunarodnim aktivnostima posebno u borbi protiv globalne trgovine drogom, suzbijanju organiziranog kriminaliteta i drugih oblika teških kaznenih djela. Stoga možemo zahvaliti i biti ponosni na naše policijske službenike koje odlikuje visoka razina profesionalnosti, sposobnosti i motiviranosti jer njihovi napori u razjašnjavanju okolnosti svih oblika kažnjivih radnji izravno doprinose stabilnom stanju sigurnosti građana Republike Hrvatske. 
Sindikat kriminalističke policije daje punu i nedvosmislenu podršku kolegama iz Policijske uprave osječko-baranjske, osobito policijskim službenicima kriminalističke policije i njihovim rukovoditeljima koji su bili uključeni u složeno kriminalističko istraživanje ovako teškog kaznenog djela. Isto tako izražavamo duboko nezadovoljstvo zbog neopravdane medijske kampanje usmjerene protiv hrvatske policije i objavljivanja neprovjerenih ili netočnih informacija ispod senzacionalističkih naslova kojima se najavljuju šokantne i zapanjujuće činjenice kojima je jedini cilj – prodati vijest. Stoga valja ponoviti u medijima često zaboravljenu zakonsku odredbu da je kaznena prijava obavijest državnom odvjetniku o postojanju osnovane sumnje da se dogodilo kazneno djelo za koje se postupak pokreće po službenoj dužnosti te da je državno odvjetništvo samostalno i neovisno pravosudno tijelo ovlašteno i dužno postupati protiv počinitelja kaznenih djela. Kada državni odvjetnik ocjeni da su ostvarena obilježja nekog drugog kaznenog djela za koje se kazneni postupak pokreće po službenoj dužnosti, a ne prijavljenog, poduzet će kazneni progon za kazneno djelo za koje ocjeni da je počinjeno. Medijsko „zavođenje“ javnosti o zataškavanju policije o ovom tragičnom slučaju predstavlja samo još jedan u nizu spektakala i iskorištavanje osobne tragedije obitelji žrtve i počinitelja za ostvarenje prvorazrednih medijskih sadržaja pod izlikom razotkrivanja prave istine. 
Bez obzira na sve ranije navedeno Sindikat kriminalističke policije očekuje od nadležnih institucija brzu i učinkovitu istragu i da se počinitelju u sudskom postupku dosudi pravedna kazna, a od hrvatskih medija da ispune očekivanja i moralne obveze na razini društva u smislu profesionalnog i cjelovitog izvješćivanja javnosti. 


S izrazima poštovanja, 
						za Sindikat kriminalističke policije
 
 Tomislav Štambuk,  predsjednik

	O TOME OBAVIJEST:

	- MUP RH,  Uprava za ljudske potencijale,  n. p. pomoćnika ministra, g. Željka Prše;

	- MUP, Ravnateljstvo policije, n. r. Glavnog ravnatelja policije, Nikole Miline;

	- MUP RH, Ravnateljstvo policije, Ured glavnog ravnatelja policije, n. p. načelnice Adrijane Bago;

	- MUP RH, Uprava kriminalističke policije, n. p. načelnika , g. Antonia Gerovca;

